
  REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

U   I M E   R E P U B L I K E   H R V A T S K E
R J E Š E N J E
		Trgovački sud u Rijeci, po stečajnom sucu ovog suda Veri Jelenović, postupajući po prijedlogu predlagatelja Ana Karlović, Novigrad, Zagorska 20, radi pokretanja stečajnog postupka nad dužnikom DADIĆ društvo sa ograničenom odgovornošću za građevinarstvo i putnička agencija Novigrad (Grad Novigrad - Cittanova), Bužinija 31, OIB: 07283675976, , dana 7. ožujka 2018.

r i j e š i o  j e

	Odbacuje se prijedlog  Ane Karlović, Novigrad, Zagorska 20 od 12. rujna 2014. za otvaranje  stečajnog postupka nad  dužnikom DADIĆ društvo sa ograničenom odgovornošću za građevinarstvo i putnička agencija Novigrad (Grad Novigrad – Cittanova), Bužinija 31, OIB: 07283675976. 

Obrazloženje
	Dana 21. listopada 2014. zaprimljen je pred ovim sudom prijedlog Ane Karlović, Novigrad, Zagorska 20 za otvaranje  stečajnog postupka nad dužnikom DADIĆ društvo sa ograničenom odgovornošću za građevinarstvo i putnička agencija Novigrad (Grad Novigrad – Cittanova), Bužinija 31, OIB: 07283675976.
	Međutim, prije ovog zahtjeva je pred ovim sudom zaprimljen prijedlog za otvaranje stečajnog postupka nad istim dužnikom po kojem još nije donesena pravomoćna odluka. Dotični je prijedlog podnesen dana 18. rujna 2014. godine pod posl. br. St-934/2013, a sljedeći prijedlog za otvaranje stečaja nad istim dužnikom otposlan preporučeno poštom dana 11. rujna 2014. je pred ovim sudom zaprimljen pod posl. br. St- 255/2014.
	Dana 16. travnja 2015. ovaj je sud donio rješenje posl. br. 14 St-934/2013-17 o otvaranju i istovremenom zaključenju stečajnog postupka nad ovim dužnikom. Navedeno je rješenje postalo pravomoćno dana 13. svibnja 2015.
	Stečajni postupak je postupak generalne ovrhe koji se provodi nad ukupnom imovinom stečajnog dužnika. Zbog toga nad jednim stečajnim dužnikom (nad imovinom) nije moguće voditi više istovremenih stečajnih postupaka. Doseg jedne stečajne odluke održava se na  sveukupnoj dužnikovoj imovini, pa čak i na one njezine dijelove za koje se u vrijeme vođenja postupka nije znalo da postoje. Kako je nad dužnikom DADIĆ društvo sa ograničenom odgovornošću za građevinarstvo i putnička agencija Novigrad (Grad Novigrad – Cittanova), Bužinija 31, OIB: 07283675976 već pravomoćnim rješenjem ovog suda posl. br. 14 St-934/2013-17  od 16. travnja 2015.  već otvoren ( i zaključen) stečajni postupak, valjalo je odlučiti kao u izreci ovog rješenja i odbaciti navedeni zahtjev.
Rijeka, 7. ožujka 2018.

							                Sudac
							          Vera Jelenović

UPUTA O PRAVNOM LIJEKU:
	Protiv  ovog  rješenja nezadovoljna stranka može podnijeti žalbu u roku od 8 dana od dana primitka istog. Žalba se podnosi putem ovog  suda u dva  istovjetna primjerka, a o žalbi odlučuje Visoki trgovački sud  Republike  Hrvatske.

